JohanHeinsen/ENO huggingface dataset:
Odense Adresse-Contoirs Efterretninger, 1846-02-19
AVERTISSEMENTS. At min elskede trofaste Hustrue, Volborg Heilmann fød Dreier, ved en pludselig Død bortkaldtes herfra Torsdagen den 12 Februar, i sit 63de Aar, er det Sorgens Budskab jeg herved bringer fraværende Slægt og Venner. J 35 Aar deelte hun trolig med mig Livets Sorger og Glæder, og kun det sikkre Haab om engang atter at kunne gjensee hende, giver mig Kraft til at bære den tunge Sorg, som saa pludselig har ramt mig. - Harritzlevgaard den 12 Febr. 1846. M. Heilmann.
Odense Adresse-Contoirs Efterretninger, 1846-02-19
Efter en mangeaarig og smertelig Sygelighed hensor imorges Kl. 3 vor elskede Moder, Johanne Dorothea Schiøn, fød Bøttcher. Hun opnaaede, paa nogle Dage nær, 80 Aar, og forlod det Timelige med et gudhengivent Sind i Hallested Mølle, hvor hun henlevede sine sidste Dage. Hallested og Hasle den 10 Febr. 1846. O. M. Schiøtz. C. Schiøtz.
Odense Adresse-Contoirs Efterretninger, 1846-02-19
Efter faa Dages Sygeleie behagede den algode Gud ved en blid og rolig Død, den 6 dennes, at bortkalde vor kjære Fader og Svigerfader, forhenværende Told og Consumtions-Underbetjent Hans Jørgen Moser; hvilket herved sørgeligst bekjendtgjøres for fraværende Slægt og Venner. Assens den 16 Februar 1846. H. L. Schubert, G. Schubert, Toldbetjent. fød Moser. 1846, den 12 Januar, er inden Svendborg Kjøbstads Byetingsret i Skilsmissesagen: Anne Marie Copmann Petersen, contra sin fraværende Mand, Skibsfører Knud Copmann Petersen, afsagt Dom, hvorved saaledes er: kjendt for Ret:
Odense Adresse-Contoirs Efterretninger, 1846-02-19
Det mellem indstævnte Skibsfører Knud Copmann Petersen og Hustrue Anne Marie Copmann Petersen indgaaede Ægteskab bør være ophævet, og bør det under Jagttagelse af de i Forordn. 23 Mai 1827 og 11 Septbr. 1839 foreskrevne Bestemmelser være Citantinden tilladt at indgaae nyt og andet Ægteskab. Sagfører Bekker tillægges i Sallair 2 Rbd., som udredes af Citantindens og Jndstævntes fælleds Boe. Det Jdømte at udredes inden 15 Dage efter Dommens lovlige Forkyndelse og iøvrigt at efterkommes, under Adfærd Chr. v. Jessen, efter Loven. const. Hvilket herved efter Forordn. 23 Mai 1827 bekjendtgjøres. Svendborg den 6 Febr. 1846. Anne Marie Copmann Petersen.
Odense Adresse-Contoirs Efterretninger, 1846-02-19
Et sort Shawl med en bred Bort er tabt paa Maskeraden i Søndags. Finderen bedes, imod en passende Douceur, at aflevere samme paa Politiekammeret.
Odense Adresse-Contoirs Efterretninger, 1846-02-19
Odense forenede Skydeselskabs Medlemmer indbydes til en extra Generalforsamling Løverdagen den 2. Februar, Eftermiddag Kl. 5, paa Komediehuussalen, for at tage en nærmere Bestemmelse med den projecterede Forandring, af Locale, i hvilken Anledning vi bede samtlige ærede Medlemmer at ville møde. Directionen.
Odense Adresse-Contoirs Efterretninger, 1846-02-19
Fyens Stifts Læseforening. Løverdagen d. 21 Februar, om Aftenen Kl. 8: Qvintet.
Odense Adresse-Contoirs Efterretninger, 1846-02-19
Kunstkabinettet i Odense, bestaaende af kunstige Gjenstande, sammensatte inde i hvide Bouteiller, er daglig at see og sidste Gang paa Mandag (Fastelavnsmandag) og da hele Dagen. Entreen er fra Kl. 1 til 4 Efterm. for Voxne 24 s., for Børn 12 s., og om Aftenen fra Kl. 610 for Voxne 16 s., for Børn og Tjenestefolk 8 s. Localet er i Hr. Skræddermester Greves Huus, Overgade No. 8. Ærbødigst H. Møller, Mechanicus fra Flensborg.
Odense Adresse-Contoirs Efterretninger, 1846-02-19
Saafremt Vinteren tillader det, afseiler Skipper J. Riising om 8 a 10 Dage fra Middelfart til Kjøbenhavn, og medtager Fragtgods og Passagerer. Tjener söges.
Odense Adresse-Contoirs Efterretninger, 1846-02-19
En Tjener, der kan fremvise gode Anbefalingen for Orden, Troskab og Duelighed, kan til anstundende, 1 Mai erholde en god Tjeneste hos et Herskab i Fyen Forseglet Billet, mærket Livre-Tjener, hvori er opgivet, hvem den Søgende forud og sidst har tjent, bedes aflagt paa Adressecontoiret.
Odense Adresse-Contoirs Efterretninger, 1846-02-19
En Huusholderske, der kan paatage sig en større Herregaards Huusholdning, og forstaaer den finere og grovere Madlavning, kan faae Ansættelse paa en Herregaard i Fyen. Billetter, der indeholde Reflecterendes tidligere Stilling og nuhavende Opholdsted, og forsynede med Mærket X. K., modtages paa Adressecontoiret.
Odense Adresse-Contoirs Efterretninger, 1846-02-19
En ung Pige, som i 3 Aar har været beskjæftiget i Huusholdningen, ønsker sig til anstundende 1 Mai optaget i Huset, hos en Præst eller en anden dannet Familie paa Landet, for at deeltage i Huusholdningen og Husets øvrige indvendige Sysler. Løn attraaes ikke. Reflecterende ville behage at indlægge billet paa Adressecontoiret mærket R. M., hvorefter nærmere Overeenskomst vil kunne træffes.
Odense Adresse-Contoirs Efterretninger, 1846-02-19
Endeel smukke blomstrende Hyazinter ere til Salg hos Frue Andrup, boende hos Bødker Nielsen paa Nørregade.
Odense Adresse-Contoirs Efterretninger, 1846-02-19
Udsalg af Modepynt i G. G. Hansens Modehandel, Overgade No. 61 i Odense.
Odense Adresse-Contoirs Efterretninger, 1846-02-19
For at mit Magasin stedse til hver Saison kan være forsynet med de nyeste, smagfuldeste og meest moderne Gjenstande, Damepynten betræffende, udsælges fra idag til 1 Marts, til betydelig nedsatte Priser, det Forraad af Vinterhatte, Kapper m. m., som for Tiden forefindes.
Odense Adresse-Contoirs Efterretninger, 1846-02-19
De saa meget efterspurgte Foulards-Kjoler ere nu i de moderneste Mynstre arriverede hos Undertegnede; ligeledes er jeg idag bleven forsynet med et betydeligt Udvalg af nyeste Mousseline de Laine og andre moderne Kjolestoffer, og idet jeg anbefaler mig, dermed til de billigste Priser, tager jeg mig den Frihed, at bekjendtgjøre for mine ærede Velyndere og Kunder, at jeg stedse skal sørge for at mit Mode= og Manufaktur, Klæde= og Lærreds Lager er forsynet med de nyeste og moderneste Artikler, som Tid efter anden fremkommer i mit Fag. Odense den 18 Febr. 1846. V. Tychsen.
Odense Adresse-Contoirs Efterretninger, 1846-02-19
Lyst Kyst Candis til 23 Sk. Pd. og hvid Vadske Sæbe til 12 Sk. Pd. kan bekommes hos H. A. Fabricius, i Kjerteminde.
Odense Adresse-Contoirs Efterretninger, 1846-02-19
Fedt jydsk Studekjød kan bekommes Løverdagen den 21 Februar paa Torvet hos Christian Wiingaard.
Odense Adresse-Contoirs Efterretninger, 1846-02-19
Smør og Oste m.m. fra Nislefgaard kommer, som sædvanlig, til Torv i Odense hver Løverdag indtil videre.
Odense Adresse-Contoirs Efterretninger, 1846-02-19
Hos Frandsen i Graabrødre Stræde modtages Porcellain og Glas til Klinkning; ligeledes ibrændes Stykker. Sammesteds kan 2 Svende erholde Logie og Kost.
Odense Adresse-Contoirs Efterretninger, 1846-02-19
I Assens er en smuk Stue=Etage med 6 gibsede og tapetserede Værelser, Kjelder, Stald og Vognremisse til Leie. Til Gaarden, som har en smuk Beliggenhed, hører en Have af omtrent 1 Td. Lands Størrelse, hvoraf det Halve til StueEtagen. Om Leien underhandles med Agent Bruun. Huussalg. Formedelst Alderdom, agter Eierinden af Huset Nr. 452 paa Nørregade her i Staden underhaanden at sælge denne Eiendom, der bestaaer af 6 Fag, 1 Etage, Bindingsværksbygning, med en passende Gaardsplads, Baghuus og en liden Hauge. Liebhavere vilde behageligen henvende dem tilSchiær, Odense Nedergade Nr. 701.
Odense Adresse-Contoirs Efterretninger, 1846-02-19
Gaardsalg. Undertegnede agter underhaanden at bortsælge sin iboende Gaard i Ryslinge, med et Jordtillæg af circa 53 Tdr. Land geometrisk Maal, meget god Bonitet, hvoraf 6 Tdr. Land er bevoxet med Skov og circa 7 Tdr. Land god Engbund. Pengevilkaarene kunne blive favorable for Kjøberen. Ryslinge den 18 Febr. 1816. R. Nellemann.
Odense Adresse-Contoirs Efterretninger, 1846-02-19
En godt bygget Gaard med 40 Tdr. Land bedste B. bonniteret Jord, 2 Tdr. Land Tørv og Eng, 2 Miil fra Odense, er strax tilkjøbs paa billige Vilkaar, naar man henvender sig til Kjøbmand Rotbøll Friis i Odense.
Odense Adresse-Contoirs Efterretninger, 1846-02-19
En god Vandmølle, hvortil kan holdes 14 a 16 Køer og 4 Heste, og til samme er godt Gjæstgiverie; en Gaard med et godt nyt og hensigtsmæssig Kongel. privilegeret Brænderie, og Jordtillæg efter 5 Tdr. 2 1/2 Skp. Hartkorn, er at faae tilkjøbs, og om Salg ikke opnaaes, da muligt i Forpagtning. En større Gaard med c. 200 Tdr. Agerland og Besætning, i Forpagtning paa 10 Aar, anvises ligeledes af Undertegnede, samt større og mindre Landeiendomme tilkjøbs i Jylland og i Haderslev Amt. Kjerteminde den 17 Febr. 1846. M. Hansen.
Odense Adresse-Contoirs Efterretninger, 1846-02-19
Landeiendom ønskes tilkjøbs med et Tilliggende af 40 a 60 Tdr. Land. Man henvender sig til Adressecontoiret med de fornødne Oplysninger om Eiendommen.
Odense Adresse-Contoirs Efterretninger, 1846-02-19
En blankbruun stærk Klaphest, i syvende Aar, staaer til Salg i Corinth-Kroen ved Brahetrolleborg.
Odense Adresse-Contoirs Efterretninger, 1846-02-19
Auction. Onsdagen den 25 Februar førstkommende, naar Licitationen over Opførselsen af et nyt Ting= og Arresthuus her i Byen er tilEnde, bliver afholdt offentlig Auction over den gamle Raadstuebygning til Nedbrydelse; hvilket herved til Lysthavendes Efterretning bekjendtgjøres. Bogense Byefogedcontoir den 16 Febr. 1846. Baadsgaard.
Odense Adresse-Contoirs Efterretninger, 1846-02-19
Betydelig Manufactur-Auction. Tirsdagen den 3 Marts førstk., Formiddag Kl. 9 og efterfølgende Dag, bliver, efter Vedkommendes Reqvisition, afholdt Auction i Komediehuussalen over et betydeligt Partie Manufacturvarer, saasom: Klæde, Düffel, Kalmuk, Gardintøier, Sirts, Bomuldstøi, Halvsilketøi, Gingham, Merinos, Mousselin, Mousselin de Laine, Fløiel, Schirting, Beenklædetøi, Silke-, Halvsilke, uldent og Bomulds=Vestetøi, franske, uldne og Bomulds=Shawler, Silke-, Halvsilke, Bomulds= og Sirts Tørklæder, Piqvet, Kraver, Confertabels, Knapper, Blonder, Silkebaand, Handsker, Atlas=Halsbind, Seeler, Uldtrøier, uldneMuffer og Voxdugs Bakker m.m., hvorover trykte Fortegnelser ere at erholde her paa Contoiret nogle Dage førend Auctionen. Odense Auctionscontoir den 14 Febr. 1846. Reimuth.
Odense Adresse-Contoirs Efterretninger, 1846-02-19
Efter Foranstaltning af Skifteretten, stilles det Stervboet efter afdøde Jens Nielsen af Hundslev tilhørende Boelsted, paa Hundslev Mark til Bortsalg ved 3 Auctioner, som afholdes Onsdagen den 18 og 25 dennes, samt 4 Marts d. A., hver Dags Formiddag Kl. 9, de 2 første her paa Contoiret og den 3die i selve Stedet. Denne Eiendom, der staaer for nyt Hartkorn Ager og Eng 4 Tdr. 1 Skp. - Fdkr. 1/5 Alb., og hvis Bygninger ere assurerede for 720 Rbd., har et Tilliggende af circa 40 a 41 Tdr. Sædeland og 1 Td. Land Skov. Jorderne ere af fortrinlig Beskaffenhed, og endeel af Kjøbesummen kan blive indestaaende i Eiendommen. Umiddelbart efter at 3die Auction er afholdt over den faste Eiendom, bortsælges Boets Løsøre, hvoriblandt endeel godt Ind- og Udboe af flere Slags, Avlsredskaber og Besætning, Heste og Køer m.v. Conditionerne for Eiendomssalget ere forinden Auctionen til Eftersyn her paa Contoiret, saavelsom paa den sælgende Eiendom, der paavises af Folkene i Gaarden. Bjerge Aasum Herreders Contoir den 7 Febr. 1846. Lüttichau.
Odense Adresse-Contoirs Efterretninger, 1846-02-19
Da de ved 3die Auction over Kjøbmand og Skipper Christian Hansens Fallitboes Eiendomme her i Byen gjorte Bud, ikke ere antagne, saa blive disse Eiendomme, nemlig: I. Gaarden No. 222 paa Møllergade, der bestaaer af et Forhuus paa 9 Fag 1 Etage til Gaden og 2 Etager til Gaarden, af Muur= og Egebindingsværk, et Halvtags Sidehuus 5 Fag 2 Etager, Muur= og Egebindingsværk: et Baghuus 7 Fag 1 Etage, ligeledes Muur- og Egebindingsværk, og en Gaardsplads samt en tilliggende Hauge. En Jordlod i Byens Høemark, der er udlagt efter ialt 6 Rbdlrs Grundtaxt. En ditto i Græsholmene, med Hartkorn 1 Fdkr. 1 3/4 Alb., indeholdende circa 4 Skjepper Land. 4. En Hauge i Hulgade, der støder til Stranden og som er opmaalt, og vil blive bortsolgt i 3 Parceller; og 5. Skovrettighed i Byens Skove efter 6 Rbdlrs Grundtaxt, stillede til absolut Bortsalg ved en 4de og sidste Auction, der afholdes Tirsdagen den 10 Marts førstkommende, Formiddag Kl. 10, i den sælgende Gaard. Hvilket herved bekjendtgjøres efter Pl. 22 April 1817. Svendborg Byefogedcontoir den 14 Februar 1816. Chr. v. Jessen, const.
Odense Adresse-Contoirs Efterretninger, 1846-02-19
Ved Proclama af Dags Dato, som læses ved vedkommende Retter, ere Alle og Enhver som maatte have Noget at fordre i Boet efter Jomfru Elisabeth Cathrine Balsløw af Tommerup indkaldte med 12 Ugers Varsel til at anmelde og beviisliggjøre deres Krav for undertegnede Skifteforvalter i Boet. Ligeledes indkaldes med Aar og Dags Varsel den Afdødes Arvinger til at legitimere deres Arveret og varetage deres Tarv i Boet. Odense Herredscontoir den 19 Febr. 1846. F. Knudsen, At et Skiftemøde i afgangne Farver Poulsens Bo i Brudager er berammet til Torsdagen den 5 Marts næstk., Eftermiddag Kl. 3, paa undertegnede Bollerups Contoir i Svendborg, for at gjennemgaae hvilke af Boets Regnings Debitorer, der endnu staae tilbage med Betaling, samt at disse strax derefter ville blive sagsøgte. - undlade vi ikke til fornøden Underretning herved at bekjendtgjøre. Brudagergaard og Svendborg den 17 Febr. 1846. M. Clausen. Bollerup.
Odense Adresse-Contoirs Efterretninger, 1846-02-19
Fyens Stiftavis. Udgives 5 Gange ugentlig Trykt med Hurtigpresse.
Odense Adresse-Contoirs Efterretninger, 1846-02-21
udlandet. Frankerig. Regjeringen har besluttet, at sende et Forstærkningskorps paa 20,000 Mand til Algier til næste Foraarsfeldttog; i dette Feldttog vil Hertugen af Aumale deeltage.
Odense Adresse-Contoirs Efterretninger, 1846-02-21
Jtalien. J Anledning af at Storhertugen af Toscana har udleveret en romersk politisk Flygtning Renzi til de pavelige Øvrigheder, har der været Uroligheder i Florents: Pobelen har raabt Pereat for Ministeren og det romerske Hofs Tilhængere, saa at Storhertugen interimistisk har forladt Staden.
Odense Adresse-Contoirs Efterretninger, 1846-02-21
Persien. Den gamle Schah er ikke død, men han lider betydeligt af Gigt og for at sikkre sin svage 16-aarige Søn Tronfølgen, har han til Petersborg, afsendt en Gesandt, som skal afslutte en Traktat, der saagodtsom overleverer Perserkongens Krone til den russiske Czar.
Odense Adresse-Contoirs Efterretninger, 1846-02-21
Sverrig. For nogen Tid siden indkom til Handels societetet i Hull en Skrivelse fra 63 Capitainer og Styrmænd paa engelske Handelskibe, der fare paa Østersøen, med Begjæring om at Societetet ved sin Jndflydelse vilde formaae den svenske Regjering til at anlægge et Fyr paa Gothland og Færøen. Den svenske Regjering har nu efter en vidtløftig Correspondence med det engelske Admiralitet resolveret, at den er villig til at bygge et Fyrtaarn paa Gothlands sydlige Odde, og at et Fyr allerede ventes anbragt der til Foraaret 1846, samt at et lignende Fyrtaarn, saasnart hiint er færdigt, skal blive bygget paa Øens nordlige Odde.
Odense Adresse-Contoirs Efterretninger, 1846-02-21
Fra Norekoping berettes, at en Bonde fra Jons bergs Sogn den 25 Januar, medens hans Kone var i Kirken med deres ældste Barn, i et Anfald af Fortvivlelse, der deels havde sin Grund i overhaandtagende Fattigdom, deels i Hang til Drukkenskab, myrdede sine to yngste Børn, af hvilke det ene var fem, det andet otte Aar gammelt, hvorpaa han skar Halsen over paa sig selv.
Odense Adresse-Contoirs Efterretninger, 1846-02-21
Fædrelandet. Blandinger. J Apenrader Ugeblad skrives fra Kjøbenhavn: "J velunderrettede Kredse mener Man, at Hs. K. H. Kronprindsens Nærværelse i Hovedstaden, staaer i Forbindelse med en forandret Besætning af Statholderskabets Departement i Hertugdommerne. Ved Hs. Maj. Kongens landsfaderlige Sindelag og under de herskende politiske Forhold finde vi denne Formodning meget nærliggende, thi den tilsigtede vigtige Forandring, hvorefter Hs. K. H. Kronprindsen for Fremtiden vilde fungere som Statholder i Hertugdømmerne, medens der blev den nuværende Prinds=Statholder anviist en anden Virkekreds, hvis han ikke skulde foretrække at slutte sin offentlige Løbebane med en ærefuld Renunciation, vilde for vort Fædreland være saare heldbringende. Hs. K. H. Kronprindsen er en ligesaa retfærdig som human og vennesæl Fyrste, der ved at træde i nøiere Berørelse, med Hertugdømmernes Jndvaanere visseligen vilde udøve en meget gavnlig Jndflydelse paa dem. Hans Nærværelse i Hertugdommerne turde navnlig have til Følge, at det tydske og det danske Element bleve heelt forsonede med hinanden, uden at der tillodes det ene eller det andet noget Overgreb, samt i det Hele taget indgyde Regjeringscollegierne, Embedsmændene og Stænderforsamlingerne en ny folkelig Aand, fri for alle fordærvelige politiske Tilsætninger."J "Fædrelandet læses følgende Brev fra Haderslev Amt: "Det vil more Dem at høre Noget om vor Amtmand, Conferentsraad Johannsen. Greben af vor Tids industrielle Aand har han i Slutningen af forrige Aar etableret et Steenbrud. For at gaae forsigtig til Værks, thi det bør alle, endog de store Embedsmænd gjøre, benyttede han sig af en af sine Tjenestepigers Hjælp. Denne Pige havde nemlig en Morbroder eller anden Slægtning ved hin Kystegn, som ganske egnede sig for Amtmandens Brug. Bemeldte Slægtning blev altsaa udnævnt til Stenbrudsmester.
Odense Adresse-Contoirs Efterretninger, 1846-02-21
Allg. Zeit. for 10 Febr. S. 323 angaaende den franske Gesandt ved det danske Hof, Hr. Billings Reise til London i et dansk Anliggende.
Odense Adresse-Contoirs Efterretninger, 1846-02-21
Jfølge Efterretninger fra Rendsborg har den allerhøistanordnede combinerede Commission, til Undersøgelse af de paa Exerceerpladsen stedfundne Uordener, nu sluttet sine Arbeider, og indsendt Acterne til Kjøbenhavn. Der tales ogsaa meget i Publikum om et Jncidenspunct angaaende det nu saa meget omtalte, Er C. Han), men som, ikke henhørende til Sagen, er bleven henviist ad separatum. Man bringer i Forbindelse dermed, at en Officer af det andet Artilleri-Regiment er bleven forsat til Nyborg.
Odense Adresse-Contoirs Efterretninger, 1846-02-21
Neue Zeit. fortæller, at Staden Slesvigs Politi virkelig har ladet Fanebæreren for de slesvig-holsteenske Skjoldmøer paa det derværende Maskebal kalde for Retten, men Damerne selv endnu ikke. Fanebæreren har forsvaret sig tappert, men alligevel har Politiretten idømt ham 3 Dages Fængsel paa Vand og Brød eller 6 Rd. Mulkt og Sagens Omkostninger. Men den dømte har appelleret til Overretten.
Odense Adresse-Contoirs Efterretninger, 1846-02-21
Den danske Flaade bestaaer nu af Følgende: 6 Linieskibe, nemlig: Dronning Maria, Waldemar, Frederik den 6te, Skjold, Christian den 8de, hver paa 84 Kanoner og Danmark paa 66; desuden staaer 1 Linieskib paa 80 Kanoner paa Stabelen; 8 Fregatter: Gesion og Thetis, hver paa 48, Bellona, Havfruen, Rota og Freia hver paa 46, Fylla og Nymphen hver paa 40; 3 Corvetter paa i Alt 72 Kanoner, desuden staaer 1 paa 20 Kanoner paa Stabelen; 4 Brigger, paa i Alt 56 Kanoner; 4 Skonnerter og 2 Cuttere; Roslotillen, bestaaende af: 23 Bombe=Kanonchalupper, hvoraf 1 under Bygning; 17 ditto Joller, hvoraf 2 under Bygning; 44 almindelige Kanonchalupper, paa Christiansø 4 almindelige Kajonjoller; og endelig 4 Dampskibe, nemlig: Hekla paa 200 Hestes Kraft med 2 Bombekanoner, 4 Kanoner og 2 Houbitzer; Geiserpaa 160 Hestes Kraft med 2 Bombekanoner og 4 Kanoner; Ægir paa 80 Hestes Kraft med 2 Kanoner og 1 Houbitz og Transportskibet Kiel paa 40 Hestes Kraft.
Odense Adresse-Contoirs Efterretninger, 1846-02-21
Da det italienske Operaselskab i Kjøbenhavn ikke iaar gjør synderlig gode Affairer, troer Man, at det bliver det sidste Aar at Hovedstaden faaer italiensk Opera.
Odense Adresse-Contoirs Efterretninger, 1846-02-21
Fra Kjøbenhavn skrives i Flyveposten: "Jforgaars Aftes tildrog sig den skrækkelige Ulykke, at Diligenen fra Roeskilde paa Kjøbmagergade overkjørte en Mandsperson. Den Ulykkelige blev med flakt Hoved bragt ind til en Barbeer, hvor han kort efter døde.
Odense Adresse-Contoirs Efterretninger, 1846-02-21
J forrige Uge væltede Kjøge Dagvogn mellem Roeskilde og Korporalskroen, idet en Axel gik i Stykker. Af Passagererne kom trende voxne Mennesker og et Barn farligt til Skade. Man tvivler om Barnets Liv. - Den 16de om Natten skete et høist dristigt Jndbrud hos Guldsmed Lerche paa Østergade. Tyvene - thi der synes at have været flere - have givet sig god Tid og udplyndret næsten hele Boutikken paa nogle enkelte Smaating nær. Saavidt vides er Politiet endnu ikke kommet paa Spor efter Ophavsmændene. - Et fortræffeligt Portrait af "Dyveke", det første, der, saavidt vides, existerer af denne interessante historiske Person, er i disse Dage udkommet, tegnet af Lehmann og lithographeret af Forthling, fra det Værenzenske Jnstitut. Prisen er meget billig, nemlig 3 Mk. paa fransk Papir og 4 Mk. paa chinesisk. - Den 18de om Natten sank ved Bombroen en svensk Baad, ladet med adskillige Varer; denne Baad er den 19de optagen og henlagt ved det svenske Slæbested."
Odense Adresse-Contoirs Efterretninger, 1846-02-21
Jfølge Kbhposten har Overskous Ansøgning om Tilladelsen til Oprettelsen af et nyt Theater ikke funden nogen gunstig Modtagelse hos Directionen for det kgl. Theater, da i det mindste dens Majoritet, som der siges, har troet at maatte holde paa det kgl. Theaters virkelige eller indbildte Privilegier. Hvorvidt imidlertid - siger det nævnte Blad - Privilegier, der i sin Tid tilsikkredes de første private Entrepreneurer for den danske Skueplads, endnu kunne antages at gjelde uforandrede, efter at Entreprisen er overtagen for Statens Regning, kan vel være et Spørgsmaal, og i ethvert Tilfælde er der ingen Tvivl om, at Danmark konst elskende Konge, der skal interessere sig meget for det hele Foretagende, vil sætte Konstens Hensyn høiere end nogle forældede og ikke længere tidsvarende Privilegier. Anledning af den Opfordring "Fædrelandet, har stillet til Hr. Overskou om, forinden Actietegningen begynder, at meddele en detailleret Plan til den hele Entreprise, da see vi os i Stand til at meddele, at en saadan særdeles nøiagtig detailleret Plan allerede for længe siden er udarbeidet af Hr. Overskou, som rimeligviis ufortøvet vil overgive den til Offentligheden, saasnart han har erholdt Hs. Majestæts allern. Resolution paa sit Andragende.
Odense Adresse-Contoirs Efterretninger, 1846-02-21
Directeuren for Observatoriet i Jesuitercollegiet, i Rom, Hr. Vico, har den 24 Januar opdaget en Comet i Eridanus. Efterretningen herom kom ifølge Alt. Mercur af 16de til Altona den 6 ds. Det vedholdende daarlige Veir var til Hinder for at opsøge den, indtil Hr. Rumcker den 14 de opdagede den paa Hamborgs Observatorium nær ved Aldebaran. Paa Altonas Observatorium lagttoges den den 15de i Meridiankredsen, og gjennem Kikkerten kunde Man see dens Kjerne. Den bevæger sig temmelig hurtigt mod Nord, (daglig omtrent 1 Grad) og ikke saa hurtigt imod Øst (daglig omtrent 3/4 Grad).(Berl. T.)¬
Odense Adresse-Contoirs Efterretninger, 1846-02-21
J en Generalforsamling er det af et Actieselskab med 1777 Stemmer mod 11 besluttet, i Kjøbenhavn at oprette et Pariser Kaffehuus i Forening med et billigt og elegant Hotel.
Odense Adresse-Contoirs Efterretninger, 1846-02-21
Det Huberske Selskab giver i denne Tid Forestillinger i Apenrade.